Document ID: /roh_data/filtered/fineweb-2-filterrobots_roh.jsonl.gz/36942

Era sin buns rangs tar il WWF figureschan las citads da Basilea e Turitg. Basilea lavuria exemplaric per reducir l'emissiun da CO2 e Turitg investeschia 1,5 milliardas francs en il slargiament da la rait da lingias da chalur a distanza, favuraivla al clima.
Fatg part a la concurrenza internaziunala han set citads svizras. Sper Losanna, Basilea e Turitg è quai stà Delémont, Son Gagl, Thun e Berna. Las trais citads plazzadas il meglier en Svizra (Losanna, Basilea e Turitg) fan ussa part dal finale internaziunal. En tut fan 280 citads part a la concurrenza internaziunala.
Adattà al tema
Il plan per il clima da Losanna prevesa da bandischar tut ils vehichels a motor privats da las vias municipalas davent il 2030.